**Vaippasakaali** (*Lupulella mesomelas*) on afrikkalainen koiraeläin. Vaippasakaali on perinteisesti luettu koirien (*Canis*) sukuun, mutta DNA-analyysien perusteella se ei ole läheistä sukua koirien muiden lajien kanssa, ja siksi se on alettu lukea uuteen *Lupulella*-sukuun. Juovasakaali saattaa kuulua samaan sukuun, mutta sen sukulaissuhteissa on epäselvyyksiä. Vaippasakaali jaetaan kahteen maantieteellisesti eristyneeseen alalajiin, jotka joidenkin geneettisten tutkimusten ovat kaksi erillistä lajia.

Koko ja ulkonäkö
----------------

Vaippasakaali muistuttaa ulkonäöltään kettua. Sen turkki on keltaruskea lukuun ottamatta selkäpuolella niskasta häntään asti kulkevaa mustavalkeaa karvoitusta. Sakaalien säkäkorkeus on yleensä 38–48 cm, ruumiin pituus 65–74 cm ja ruumiin paino 7–13 kg. Urokset ovat hieman naaraita kookkaampia. *lähde?*

Levinneisyys
------------

Vaippasakaalilla on Afrikassa kaksi erillistä levinneisyysaluetta; eteläinen Afrikka sekä Afrikan itärannikko. Elinympäristöksi niille kelpaa lähes mikä vain; metsä, pensaikko, savanni ja aavikkomaiset alueet. Parhaiten ne kuitenkin viihtyvät alueilla, joilla on riittävästi ja helposti saatavilla olevaa ravintoa. *lähde?*

Elintavat
---------

Vaippasakaalit elävät yleensä pareina, mutta metsästävät laumassa saadakseen suurempia saaliseläimiä kuten impaloita ja muita antilooppeja. Ne ovat hyvin reviiritietoisia ja jokaisella parilla on oma pysyvä reviirinsä. Vaippasakaali on yöeläin mutta se tulee silloin tällöin luolastaan ulos myös päivisin. *lähde?*

Vaippasakaalien ravinto koostuu siitä aineksesta, mitä elinalueella on tarjolla. Ne ovat raadonsyöjiä, mutta myös hyviä saalistajia. Pääasiallista ravintoa ovat kuitenkin rotat, mangustit ja linnut. Sakaalit ovat omnivoreja. *lähde?*

Lisääntyminen
-------------

Vaippasakaalin tiineys kestää kaksi kuukautta. Pesue koostuu 3–6 pennusta joista jokainen painaa syntyessään 200–250 grammaa. Kahdeksan kuukauden ikäisinä pennut ovat tarpeeksi vanhoja aloittaakseen itsenäisen elämän. Sukukypsyys saavutetaan 11 kuukauden iässä. *lähde?*

Sakaali ja ihminen
------------------

Sakaaleja tapetaan joskus niiden turkin vuoksi tai vaihtoehtoisesti siksi, että niitä pidetään uhkana karjalle. *lähde?*

Lähteet
-------

1. ↑  Hoffmann, M.: *Lupulella mesomelas* *IUCN Red List of Threatened Species. Version 2014.1*.  2014. International Union for Conservation of Nature, IUCN, Iucnredlist.org. Viitattu 17.7.2014. (englanniksi)
2. 1 2 3  Castelló, José R.: *Canids of the World*. Princeton, New Jersey: Princeton University Press, 2018. ISBN 978-0-691-18372-5. Kirja Googlen teoshaussa (viitattu 2.8.2019). (englanniksi)
3. ↑  Koepfli, Klaus-Peter et al: Genome-wide Evidence Reveals that African and Eurasian Golden Jackals Are Distinct Species.  *Current Biology*, 17.8.2015, 25. vsk, nro 16, s. 2158–2165. doi:10.1016/j.cub.2015.06.060. Artikkelin verkkoversio. Viitattu 2.8.2019.  (englanniksi)
4. ↑  Viranta, Suvi et al: Rediscovering a forgotten canid species.  *BMC Zoology*, 19.4.2017, 2. vsk, nro 6, s. 1-9.  BioMed Central. doi:10.1186/s40850-017-0015-0. Artikkelin verkkoversio. Viitattu 2.8.2019.  (englanniksi)
5. 1 2  Tunturisusi.com *tunturisusi.com*. Viitattu 14.7.2007.

Aiheesta muualla
----------------

* Laji.fi: Vaippasakaali (*Canis mesomelas*)
* ITIS: Canis mesomelas (englanniksi)
* Pherobase: Semiochemicals of Canis mesomelas, the Black-backed jackal (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q188944
* Wikispecies: Canis mesomelas
* ADW: Canis\_mesomelas
* ARKive: canis-mesomelas
* BOLD: 174683
* CoL: QLXN
* EoL: 328682
* EPPO: CANIME
* Fossilworks: 232943
* GBIF: 5219216
* iNaturalist: 42046
* IRMNG: 10997553
* ISC: 90293
* ITIS: 183818
* IUCN: 3755
* MSW: 14000776
* NCBI: 68725
* ZooBank: 97C2D56E-725E-4BA7-94B8-6368CE075CE9

 |

 |